stanford-oval/wikipedia huggingface dataset:
Ayla Brown

Ayla Brown
Ayla Marie Brown (s. 28. heinäkuuta 1988) on yhdysvaltalainen poplaulaja. Hän syntyi Wrenthamissa, Massachusettsissa, osavaltiollisen senaatin tulevan republikaanijäsen Scott Brownin ja televisiopersoona Gail Huffin tyttärenä. Hänellä on sisar Arianna.
Brown kilpaili American Idolin viidennellä tuotantokaudella, mutta putosi 9. maaliskuuta 2006. Laulut, jotka hän tulkitsi kilpailussa, olivat "Reflection" (Christina Aguilera), "I Want You to Need Me" (Céline Dion) ja "Unwritten" (Natasha Bedingfield). Brownin debyyttialbumi Forward julkaistiin lokakuussa 2006; singleinä ilmestyivät "I Know You Better", "I Quit", "Forward" ja "Falling Into You".
Brown on menestynyt koripalloilijana lukiossaan (Noble and Greenough School, valm. 2006) ja sittemmin yliopistossaan Bostonissa.
Diskografia > Albumit

Forward (2006)
Ayla Brown Live! (2009)
Circles – EP (2010)
Ayla Brown (2012)
Heroes & Hometowns (2012)
Let Love in (2015)
Diskografia > Singlet

Know You Better (2006)
I Quit (2006)
Forward (2007)
Falling Into You (2007)
Pick it Up (2010)
Goodbye For Good (2011)
Pride of America (2012)
Let Love in (2015)
Bazardüzü

Bazardüzü
| --- | --- |
Sijainti:  Azerbaidžanin ja Venäjän raja
Vuoristo:  Suur-Kaukasus
Korkeus merenpinnasta:  4 485 m
Prominenssi:  2 454  m 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Bazardüzü (azer. Bazardüzü dağı) on Azerbaidžanin korkein vuori. Vuoren korkeus on 4 485 metriä merenpinnan yläpuolella. Bazardüzü sijaitsee Suur-Kaukasuksen vuoristossa Azerbaidžanin ja Venäjän rajalla.
Aiheesta muualla

Kuvia tai muita tiedostoja aiheesta Bazardüzü Wikimedia Commonsissa
Ayeyarwady (alue)

| Ayeyarwady |
| --- | --- |
 lippu

Valtio:  Myanmar
 
 www.ayeyarwady.gov.mm 
Infobox OKVirheellinen NIMI-arvo: 
Ayeyarwady on hallinnollinen alue Myanmarissa. Alue kattaa valtaosan Iravadi-joen suistosta. Alueen pohjois- ja koillispuolella on Bago'n alue, idässä Yangon ja etelä- ja länsipuolella Bengalinlahti. Luoteessa sijaitsee Rakhinen osavaltio. Alueen pääkaupunki on Pathein. Alue oli pitkään mon-kansan asuinaluetta.
Vuonna 2014 Ayeyarwadyn alueen väkiluku oli 6,17 miljoonaa.
Piirikunnat

Ayeyarwadyn alue jakautuu kuuteen piirikuntaan:
Pathein
Hinthada
Myaungmya
Maubin
Pyapon
Labutta
Aiheesta muualla

Kuvia tai muita tiedostoja aiheesta Ayeyarwady (alue) Wikimedia Commonsissa
Myanmar Census 2014 Main Data Release Myanmar Census 2014.  3.6.2015. United Nations Population Fund, countryoffice.unfpa.org/myanmar. Arkistoitu 4.3.2016. Viitattu 1.1.2016. (englanniksi)
Myanmarin hallinnollinen jako
Osavaltiot: Chin • Kachin • Kayah • Kayin • Mon • Rakhine • Shan
Alueet: Ayeyarwady • Bago • Magway • Mandalay • Sagaing • Tanintharyi • Yangon
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Ayla Ågren

Ågren kilpailemassa W Seriesissä kaudella 2021.
Ayla Ågren (s. 20. kesäkuuta 1993 Bærum, Norja) on norjalais-ruotsalainen autourheilija, joka edustaa autourheilussa Norjaa.
Ågren aloitti kartingin harrastamisen seitsemänvuotiaana. Hän kilpaili kartingissa Norjan, Ruotsin, Tanskan, Saksan ja Alankomaiden kansallisissa sarjoissa sekä Euroopan- ja maailmanmestaruustasolla. Hän siirtyi Formula-kilpailuihan vuonna 2012 muutettuaan Yhdysvaltoihin, jossa osallistui sponsorinsa tuella Skip Barber Racing Schooliin. Hän ajoi koulun kesäsarjassa neljästi palkintokorokkeelle. Kaudeksi 2013 hän siirtyi F1600 Championship Series -sarjaan ja voitti vuonna 2014 toisella yrityksellään sarjan mestaruuden noustuaan päätöskilpailun voittoon viimeisen kierroksen ohituksella. Seuraavaksi kaudeksi hän nousi USF2000 Championshipiin, jossa Ågren sijoittui tulokaskaudellaan yhdeksänneksi. Hän kilpaili sarjassa vielä kahdella seuraavalla kaudella, mutta häneltä jäi kilpailuja väliin rahoituksen puutteen vuoksi. Oman kilpailu-uransa jäätyä tauolle Ågren työskenteli spotterina Indianapolis 500 -kilpailussa.
Ågren haki mukaan naisille tarkoitetun W Series -formulasarjan ensimmäiselle kaudelle vuonna 2019. Hänet valittiin 55 kuljettajaehdokkaan joukkoon, mutta hän ei päässyt valintaprosessissa jatkoon. Sen sijaan hän sai paikan IndyCar Seriesin turva-auton kuljettajana. Ågren haki uudelleen W Seriesiin kaudeksi 2020 ja sai kilpakuljettajan paikan sarjasta. Kausi kuitenkin peruttiin koronaviruspandemian takia. Ågren pääsi lopulta debytoimaan sarjassa kaudella 2021. Hän ajoi täyden kauden lukuun ottamatta Belgian osakilpailua, johon hän ei startannut jouduttuaan sairaalaan aika-ajoissa sattuneen usean auton kolarin seurauksena. Hän sijoittui kauden kahdeksassa kilpailussa kuitenkin vain kahdesti pisteille ja tuli sarjan lopputuloksissa 17:nneksi. Kaudeksi 2022 Ågren menetti kilpakuljettajan paikkansa, mutta hänestä tuli sen sijaan sarjan varakuljettaja. Hän ajoi kaudella yhden kilpailun, kun hän korvasi loukkaantuneen Tereza Bábíčkován Singaporessa.
W Series -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- |
| 2021 | M. Forbes Motorsport | RBR 10 | RBR 14 | SIL 15 | HUN 11 | SPA DNS | ZAN 15 | COA 16 | COA 9 | 3 | 17. |
| 2022 | Puma W Series Team | MIA   | MIA   | CAT   | SIL   | LEC   | HUN   | SIN 16 |  | 0 | 19. |
Aiheesta muualla

Kuvia tai muita tiedostoja aiheesta Ayla Ågren Wikimedia Commonsissa
Bentsyylipenisilliini

| --- | --- |

Bentsyylipenisilliini
Systemaattinen (IUPAC) nimi
(2S,5R,6R)-3,3-dimetyyli-7-okso-6-[(2-fenyyliasetyyli)amino]-4-tia-1-atsabisyklo[3.2.0]heptaani-2-karboksyylihappo
Tunnisteet
CAS-numero: 61-33-6
ATC-koodi: J01CE01
PubChem CID: 5904
DrugBank: DB01053
Kemialliset tiedot
Kaava: C16H18N2O4S 
Moolimassa: 334,39 g/mol
SMILES: Etsi tietokannasta: eMolecules, PubChem
Fysikaaliset tiedot
Sulamispiste: 214–217 °C
Liukoisuus veteen: 0,21 g/l
Farmakokineettiset tiedot
Hyötyosuus:  ?
Proteiinisitoutuminen: 45–68 %
Metabolia: Hepaattinen
Puoliintumisaika: 0,4–0,9 tuntia
Ekskreetio: renaalinen
Terapeuttiset näkökohdat
Raskauskategoria:  ?
Reseptiluokitus:    
Antotapa:  ?
Bentsyylipenisilliini eli G-penisilliini on kapeakirjoinen penisilliini, joka tehoaa streptokokkeihin, Neisseria meningitidis-lajin sekä Clostridium-suvun bakteereihin. G-penisilliini hajoaa mahalaukun matalassa pH:ssa ja siksi sitä annetaan suoraan laskimoon.
G-penisilliinia tuottaa Penicillium chrysogenum-home.
G-penisilliinin johdannaisia ovat natriumpenisilliini G (C16H17N2O4NaS, CAS-numero 69-57-8) ja kaliumpenisilliini G (C16H17N2O4KS, CAS-numero 113-98-4).
Aiheesta muualla

Terveyskirjasto: Bentsyylipenisilliini eli G-penisilliini
PubChem: Penicillin G (englanniksi)
Human Metabolome Database (HMDB): Penicillin G (englanniksi)
DrugBank: Benzylpenicillin (englanniksi)
Kyoto Encyclopedia of Genes and Genomes (KEGG): Penicillin G, Penicillin G potassium, Penicillin G sodium (englanniksi)
ChemBlink: Penicillin G (englanniksi)
PubChem: Penicillin G sodium (englanniksi)
PubChem: Penicillin G potassium (englanniksi)
Arturo Casado

| Mitalit | Mitalit | Mitalit |  |
| --- | --- | --- | --- |
|  Arturo Casado |  Arturo Casado |  Arturo Casado |  |
Maa:   Espanja
Miesten yleisurheilu
| Yleisurheilun EM-kilpailut  | Yleisurheilun EM-kilpailut  | Yleisurheilun EM-kilpailut  |  |
|  Kultaa | Barcelona 2010 | 1 500 m |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Pronssia | Birmingham 2007 | 1 500 m |  |
Arturo Casado (s. 26. tammikuuta 1983 Madrid) on espanjalainen keskimatkojen juoksija, päämatkanaan 1 500 metriä.
Casado sijoittui vuoden 2001 alle 20-vuotiaiden EM-kilpailuissa 1 500 metrillä kolmanneksi ajalla 3.48,76. Vuonna 2002 hän sijoittui alle 20-vuotiaiden MM-kilpailuissa 1 500 metrillä kuudenneksi ajalla 3.44,67. Alle 23-vuotiaiden EM-kilpailuissa hän sijoittui seitsemänneksi vuonna 2003 ja voitti kultaa vuonna 2005. Vuonna 2005 sijoittui lisäksi neljänneksi Madridin sisäratojen EM-kisoissa ja viidenneksi Helsingin MM-kilpailuissa. Göteborgin EM-kilpailuissa 2006 hän sijoittui neljänneksi ajalla 3.40,86. Birminghamin sisäratojen EM-kilpailuissa 2007 Casado juoksi pronssille ajalla 3.44,73. Saman vuoden Osakan MM-kisoissa hän sijoittui seitsemänneksi.
Maaliskuussa 2008 hän oli neljäs Valencian sisäratojen MM-kisoissa. Myöhemmin samana vuonna Pekingin olympialaisissa hän karsiutui välierissä. Torinon EM-hallikilpailuissa 2009 hän sijoittui viidenneksi. Hän voitti kultaa 1 500 metrin juoksussa Barcelonan EM-kilpailuissa 2010.
Henkilökohtaiset ennätykset > Ulkorata

800 metriä – 1.44,74 (2010)
1 500 metriä – 3.32,70 (2010)
Maili – 3.52,38 (2007)
3 000 metriä – 7.58,43 (2008)
Henkilökohtaiset ennätykset > Sisärata

800 metriä – 1.48,72 (2008)
1 500 metriä – 3.38,13 (2008)
3 000 metriä – 7.49,86 (2010)
Benue

| Benue |
| --- | --- |
 Tivien kansantanssiesitys
 Sijainti
 Koordinaatit: 7°20′N, 8°45′E 
Valtio:  Nigeria
Hallinto:  
 – hallinnollinen keskus:  Makurdi
Pinta-ala:  34 059 km²
Väkiluku (2006):  4,2 miljoonaa
Kansat:  tivit idomat
Aikavyöhyke:  UTC+1
Benue on yksi  Nigerian 36 osavaltiosta. Se sijaitsee maan eteläosassa. Benuen pinta-ala on 34 059 neliökilometriä. Vuonna 2006 Benuessa oli 4 219 244 asukasta. Suurimpia etnisiä ryhmiä ovat tivit ja idomat.
Benuen pääkaupunki on Makurdi, jossa sijaitsee myös ilmavoimien tukikohta.
Benue on maanviljelysaluetta, jonka tärkeimpiä tuotteita ovat perunat, kassava ja soijapapu.
Se on saanut nimensä Benuejoen mukaan.
Aiheesta muualla

Kuvia tai muita tiedostoja aiheesta Benue Wikimedia Commonsissa
Nigerian osavaltiot
Abia | Adamawa | Akwa Ibom | Anambra | Bauchi | Bayelsa | Benue | Borno | Cross River | Delta | Ebonyi | Ẹdo | Ekiti | Enụgụ | Gombe | Imo | Jigawa | Kaduna | Kano | Katsina | Kebbi | Kogi | Kwara | Lagos | Nasarawa | Niger | Ogun | Ondo | Ọsun | Oyo | Plateau | Rivers | Sokoto | Taraba | Yobe | Zamfara

Pääkaupunkiterritorio
Bennie G. Adkins

| Bennie G>  Adkins |
| --- | --- |
 Barack Obama kiinnittää Bennie G. Adkinsille Medal of Honor -mitalin myöntämistilaisuudessa.
Henkilötiedot
Syntynyt: 1. helmikuuta 1934 Waurika, Oklahoma
Kuollut: 17. huhtikuuta 2020 Opelika Alabama
Sotilashenkilö
Palvelusmaa(t):   Yhdysvallat
Palvelusvuodet:  1956–1978
Taistelut ja sodat:  Vietnamin sota
Sotilasarvo:  vääpeli
Joukko-osasto:  Yhdysvaltain armeija
Joukkoyksikkö:  Yhdysvaltain armeijan erikoisjoukot
Bennie G. Adkins (1. helmikuuta 1934 – 17. huhtikuuta 2020) oli yhdysvaltalainen sotilas. Adkins palveli Yhdysvaltain armeijan erikoisjoukoissa ja sai Medal of Honor -ansiomitalin toiminnastaan puolustaessaan tukikohtaa A Sầussa Vietnamin sodassa. Adkins kuoli koronaviruspandemiaan.
Elämäkerta

Bennie G. Adkins syntyi Waurikassa Oklahomassa 1. helmikuuta 1934. Hän astui palvelukseen Yhdysvaltain armeijaan 5. joulukuuta 1956. Hän suoritti koulutuksen Fort Blississä Texasissa, ja sen jälkeen hän palveli ensin Gießenissä Saksassa ja sittemmin 2. jalkaväkidivisioonan joukoissa Yhdysvalloissa Fort Benningissä Georgiassa. Adkins meni laskuvarjohyppykouluun ja valmistuttuaan Yhdysvaltain armeijan erikoisjoukkoihin vuonna 1961.
Erikoisjoukoissa Adkins palveli Vietnamissa Vietnamin sodan aikana. Vuosien 1963 ja 1971 välillä hän oli Vietnamissa kaikkiaan neljän kierroksen ajan. 9.–12. maaliskuuta 1966 Adkins oli A Sầun erikoisjoukkojen tukikohdassa suuren pohjoisvietnamilaisen hyökätessä tukikohtaa vastaan. Adkins haavoittui useampaan otteeseen hänen puolustaessaan kiitotietä, jolta amerikkalaiset alkoivat tehdä evakuointilentoja. Lopulta myös hän ja pieni joukko vielä jäljellä olleita saivat evakuointikäskyn. Joukot tuhosivat tukikohdan viestilaitteet ja asiakirjat, mutta eivät päässeet evakuointipaikalle Adkinsin yrittäessä kantaa haavoittunutta sotilasta. Adkins johti sen sijaan joukon selviytyneitä läheiseen viidakkoon, josta heidät saatiin viimein evakuoitua 48 tuntia myöhemmin. Adkins oli haavoittunut kaikkiaan 18 kertaa ja hänen arvioitiin tappaneen 135–175 vihollissotilasta. Adkins sai toiminnastaan A Sầun taistelun aikana Medal of Honor-ansiomitalin, jonka myönsi presidentti Barack Obama seremoniassa Valkoisella talolla syyskuussa 2014.
Vietnamin sodan jälkeen Adkins jatkoi palvelusta armeijassa esimerkiksi Fort Braggissä Pohjois-Carolinassa ja opetti Fort Sherman's Jungle School-koululla Panaman kanavavyöhykkeellä. Eläkkeelle hän jäi armeijasta vuonna 1978 sotilasarvoltaan vääpelinä. Armeijan jälkeen Adkins opiskeli Troyn yliopistossa Alabamassa ja perusti kirjanpitoyrityksen. Adkins asui sittemmin pitkään Opelikassa Alabamassa. Hänen perustamansa Bennie Adkins Foundation myönsi stipendejä collegeen entisille erikoisjoukkojen jäsenille. Adkins kuoli 17. huhtikuuta 2020 sairastuttuaan koronaviruksen aiheuttamaan tautiin. Ennen kuolemaansa hän oli tehohoidossa opelikalaisessa sairaalassa. Adkinsin vaimo Mary Adkins oli kuollut 2019. Myös kaksi poikaa olivat kuolleet ennen isäänsä, mutta häneltä jäi kuitenkin vielä poika ja tytär.
Tiedotustilaisuudessa syyskuussa 2014.
Baptistisota

Baptistisota tai joulukapina oli orjakapina brittien hallitsemalla Jamaikalla joulukuusta 1831 tammikuuhun 1832. Nimensä se sai baptistijohtajistaan. Baptistikirkko oli Jamaikalla merkittävä orjuuden vastustaja. Baptistisota alkoi lakkona ja levisi väkivaltaisemmaksi kapinaksi, jonka sotilaat lopulta tukahduttivat. Ihmishenkiä ei menetetty montaa, mutta materiaalivahingot olivat mittavat. Kapinan johtajia teloitettiin ja muita ruoskittiin.
Orjien niin sanottu vapauslaki astui voimaan muutama vuosi kapinan jälkeen vuonna 1834 ja siihen liittynyt työvelvollisuus lakkautettiin vuonna 1838.
Tausta

Jamaikalla paikallisten orjien parissa oli 1700-luvun lopulta lähtien alkanut toimia evankelisia kirkkoja. Niistä ajan mittaan merkittävimmäksi muodostuivat baptistit. Baptistit profiloituivat orjuuden vastustajina. Erityisen kuuluisaksi tuli esimerkiksi William Knibb. Myös Isossa-Britanniassayleensä mielipiteet olivat kääntymässä orjuutta vastaan. 1830-luvun alussa orjien vapauttamisesta puhuttiin jatkuvasti myös Jamaikalla. Monet orjat olivat kuulleet vapautuksesta niin paljon, että osa oletti sen tosiasiassa jo tapahtuneen. Monet uskoivat Jamaikalaisten isäntien yksinkertaisesti jättäneen piittaamatta vapautuksesta, joka oli huhujen mukaan jo myönnetty. Tämä johti liikehdintään orjien joukossa.
Kapina

Baptistisota alkoi baptistisaarnaaja Samuel Sharpen johtaman lakon alkaessa Montego Bayn alueella Jamaikan länsiosassa jouluviikolla 1831. Baptistisota tunnettiinkin myös joulukapinan nimellä. Lakko kehittyi edelleen täydeksi kapinaksi väkivaltaisuuksien levitessä ympäri koko saarta. Kapinalliset polttivat plantaaseja. Aineelliset tuhot olivat mittavia, vaikka ihmishenkiä menetettiinkin vain muutama. Kapinaan puuttui kruunun varusväki, joka sai kapinan tukahdutettua vuoden 1832 tammikuun aikana.
Seuraukset

Kapinan jälkeen oli otettu kiinni satoja kapinallisia, joista monet saivat hyvin ankaria rangaistuksia oikeusistuimissa. Kapinaa johtanut Sharpe ja muita johtohahmoja teloitettiin. Sadat muut saivat ruoskintatuomioita. Baptistit joutuivat vainon kohteeksi. Kapinan jälkimainingeissa poltettiin 12 baptistikirkkoa ja esimerkiksi Knibb sai tappouhkauksia. Knibb lähti lopulta Isoon-Britanniaan kierrellen pitämässä orjuuden vastaisia puheita, joilla sanottiin olleen suuri vaikutus yleisöönsä. Vuonna 1834 annettiin lopulta niin sanottu vapauslaki, johon tosin sisältyi 6 vuoden mittainen työvelvollisuuden sisältänyt siirtymävaihe. Yleisen mielipiteen kääntyessä orjuutta vastaan työvelvollisuuskin tosin lakkautettiin jo 1. elokuuta 1838.
Arturo García

| 0 | 1 | 2 |
| --- | --- | --- |

Henkilötiedot
Koko nimi: Arturo García Muñoz
Syntymäaika: 17. maaliskuuta 1981 (ikä 43)
Syntymäpaikka: Dos Hermanas, Espanja
Pelipaikka: keskikenttäpelaaja
Pituus: 184 senttimetriä
Lempinimi: Arzu
Seura
Seura: BEC Tero Sasana
Junioriseurat
: Real Betis
Seurat
| Vuodet | Seura | O (M) |
| 1999–2001 2000–2011 2001–2002 2011–2012 2012– | Betis B Betis → Córdoba (laina) Gimnàstic BEC Tero Sasana |  270 (12) 22 (1) 29 (0) 8 (1) |
 Seurajoukkueuran tilastot kattavat vain kansalliset sarjat, päivitetty 30. syyskuuta 2012.
Arturo García Muñoz eli Arzu (s. 17. maaliskuuta 1981 Dos Hermanas, Sevilla, Espanja) on espanjalainen jalkapalloilija. Hän edustaa tällä hetkellä thaimaalaista BEC Tero Sasanaa. Hän on pelipaikaltaan joko puolustava keskikenttäpelaaja tai keskuspuolustaja.
Ura

Arzu on Real Betisin junioriakatemian kasvatti. Hän pelasi kauden 1999–2000 Betisin kakkosjoukkueessa ja teki kaksi maalia 19 ottelussa. Kaudella 2000–2001 hän debytoi Betisin edustusjoukkueessa, joka pelasi silloin Espanjan toiseksi korkeimmalla sarjatasolla. Arzu lainattiin kaudeksi 2001–2002 Córdobaan.
Ensimmäisenä kautenaan pääsarjassa Arzu pelasi yhteensä 25 ottelua ja teki niissä neljä maalia. Yksi maaleista syntyi kauden avausottelussa Deportivo La Coruñaa vastaan, ottelu päättyi Betisin 4–2-voittoon. Kausien 2003–2005 aikana Arzu pelasi yhteensä 60 liigaottelua. Kauden 2004–2005 päätteeksi Betis sijoittui pääsarjassa neljänneksi.
Kaudella 2005–2006 Arzu pääsi pelaamaan Mestarien liigan sekä UEFA Cupin otteluita. Hän teki myös näissä otteluissa yhden maalin Liverpoolin verkkoon, mutta ottelu päättyi kuitenkin Betisin 1–2-kotitappioon. 13. toukokuuta 2006 viimeisellä pääsarjakierroksella Arzu teki tärkeän tasoitusmaalin Atlético Madridia vastaan, ja tällä maalilla Betis vältti putoamisen pääsarjasta.
Aiheesta muualla

Profiili Real Betisin sivustolla (Arkistoitu – Internet Archive) (espanjaksi)
Bafia

| Bafia |
| --- | --- |
Muu nimi:  bekpak
Tiedot
Alue:   Kamerun
Puhujia:  60,000 (1991)
Kirjaimisto:  latinalainen
Kielitieteellinen luokitus
Kielikunta:  nigeriläis-kongolaiset kielet
Kieliryhmä:  atlantinkongolaiset kielet voltankongolaiset kielet benuenkongolaiset kielet bantukielet
ISO 639-3:  ksf
 Ohje 
Bafia on Kamerunin keskiosassa asuvien bekpakien puhuma bantukieli. Sen läheisiä sukulaiskieliä ovat lefa ja dimbong. Vuonna 1991 bafiaa puhui äidinkielenään 60,000 ihmistä.
Barbershop

| Barbershop |
| --- | --- |

Ohjaaja:  Tim Story
Käsikirjoittaja:  Mark Brown Don D. Scott Marshall Todd
Tuottaja:  George Tillman Jr. Robert Teitel
Säveltäjä:  Terence Blanchard
Kuvaaja:  Tom Priestley Jr.
Leikkaaja:  John Carter
Pääosat:  Ice Cube Anthony Anderson Cedric the Entertainer Sean Patrick Thomas Eve Michael Ealy Troy Garity Leonard Earl Howze Keith David Lahmard Tate DeRay Davis
Valmistustiedot
Valmistusmaa:   Yhdysvallat
Tuotantoyhtiö:  Metro-Goldwyn-Mayer
Levittäjä:  Metro-Goldwyn-Mayer Netflix
Ensi-ilta:  13. syyskuuta 2002
Kesto:  102 min
Alkuperäiskieli:  englanti
Seuraaja:  Barbershop 2: Back in Business
Aiheesta muualla
IMDb 
Elonet
AllMovie
Infobox OKNimi-testi OK: 
Barbershop on Tim Storyn ohjaama yhdysvaltalainen komediaelokuva vuodelta 2002.
Jatko-osa Barbershop 2: Back in Business ilmestyi vuonna 2004 ja elokuvien pohjalta tehty Barbershop-televisiosarja ilmestyi vuonna 2005.
Näyttelijät

| 0 | 1 | 2 |
| --- | --- | --- |
|  Ice Cube  | … |  Calvin Palmer Jr.   |
|  Anthony Anderson  | … |  JD   |
|  Cedric the Entertainer  | … |  Eddie   |
|  Keith David  | … |  Lester Wallace   |
|  Michael Ealy  | … |  Ricky Nash   |
|  Sean Patrick Thomas  | … |  Jimmy James   |
|  Eve  | … |  Terri Jones   |
|  Troy Garity  | … |  Isaac Rosenberg   |
|  Leonard Earl Howze  | … |  Dinka   |
|  Jazsmin Lewis  | … |  Jennifer Palmer   |
|  Lahmard Tate  | … |  Billy   |
|  Tom Wright  | … |  Etsivä Williams   |
|  Jason George  | … |  Kevin   |
|  DeRay Davis  | … |  Rayford   |
|  Parvesh Cheena  | … |  Samir   |
|  Carl Wright  | … |  Checker Fred   |
|  Kevin Morrow  | … |  Monk   |
|  Norm Van Lier  | … |  Sam   |
Aiheesta muualla

Barbershop Internet Movie Databasessa (englanniksi)
Barbershop Elonet.
Bertil Roos

| Bertil Roos> Henkilötiedot |
| --- | --- |
Kansalaisuus:   Ruotsi
Formula 1 -ura
Aktiivivuodet:  1974
Talli(t):  Shadow
Kilpailuja:  1
Ensimmäinen kilpailu:  Ruotsin Grand Prix 1974
Viimeinen kilpailu:  Ruotsin Grand Prix 1974
Bertil Roos (12. lokakuuta 1943 Göteborg – 31. maaliskuuta 2016 Wilkes-Barre, Pennsylvania, Yhdysvallat) oli ruotsalainen Shadow-tallin F1-kuljettaja. Hän osallistui yhteen F1-osakilpailuun kaudella 1974. Hän keskeytti kilpailussa, eikä saavuttanut pisteitä.
Roos voitti vuoden 1973 US Formula Super Vee -luokan mestaruuden. Hän kilpaili myös F2- ja Formula Atlantic -luokassa Kanadassa.
Roos perusti autokilpailukoulun Pennsylvaniaan lähelle Poconoa vuonna 1975. Vuonna 2007 koulu muuttui SCCA:n kilvanajokouluksi.
Aureskoski (yritys)

Aureskoski Oy oli Parkanon Aurejärvellä toiminut saha ja sahatavaran jatkojalostustehdas, joka perustettiin 1864. Vuonna 2000 se siirtyi UPM-Kymmenelle, joka myi kiinteistön ja laitteet vuonna 2013 Tammiston Puulle. Tiloissa jatkaa nykyisin Tammisto-yhtiöihin kuuluva Aureskosken Jalostetehdas Oy.
Historiaa

Aureskosken saha alkoi syntyä, kun W.Rosenlew & Co vuokrasi Aureskosken alueen vesioikeudet vuonna 1863. Ensimmäinen vesivoimalla käyvä lankkusaha käynnistyi seuraavana vuonna.
Seuraavalla vuosikymmenellä höyryvoima alkoi syrjäyttää vesivoimalla toimivia sahoja. Aureskosken sahan muuntamista höyrykäyttöiseksi harkittiin, mutta 1872 Rosenlew päätyi sahan myyntiin saadakseen rahaa uuden suursahan rakentamisen Poriin. Saha pääsi ränsistymään kunnes se lopulta saatiin kaupaksi vuonna 1888. Uusi omistaja purki sahan, ja alkoi 40 vuoden hiljaiselo.
1920-luvun lopulla paikkakuntalainen Kalle Mäkelä rakennutti paikalle uuden yksiraamisen sahan, jota pyöritti vesiturbiini. Sahan yhteydessä toimi myös alueen ensimmäinen höyläkone ja mylly. Sotien jälkeen 1949 sahan osti sen silloiselta omistajalta Aleksi Majalta Kaskisten Puutavara Oy, noin 40 sahan yhteinen markkinointiyritys, joka yhtiöitti sahan 1950 Aureskoski Oy:ksi ja uudisti sitä monin tavoin.
Sahatavaran hintasäännöstelyn purku ja maailmanlaajuinen sodanjälkeinen korkeasuhdanne vauhdittivat Aureskoski Oy:n toimintaa. Vuonna 1954 Aureskoskella sahattiin 57 000 kuutiometriä puutavaraa. Sähkö otettiin osittaiseksi käyttövoimaksi, mutta myös höyrykonetta käytettiin 1970-luvulle saakka. Trukit otettiin käyttöön lautatarhalla 1963 ja tukkien automaattilajittelu ensimmäisten sahojen joukossa vuonna 1968. Pari vuotta myöhemmin valmistui ensimmäinen oma kuivaamo, jossa voitiin käyttää lämmönlähteenä sahan tuottamaa purua ja kuorta.
Vuonna 1981 koko sahausosasto tuhoutui tulipalossa, mutta se rakennettiin uudelleen nykyaikaiseksi ja saatiin tuotantoon 1983. Tämän myötä Aureskosken sahatavaran vuosituotanto lähes kaksinkertaistui 90 000 kuutiometriin.
2000–2012 UPM-Kymmenen omistuksessa

1990 luvun alussa Aureskosken saha oli jalostusasteeltaan kolmen parhaan joukossa Suomessa. Sen omistajat kärsivät kuitenkin muissa liiketoimissaan vaikeuksia Suomen 1990-luvun alun lamassa, ja Aureskoski Oy myytiin vuonna 1994 ruotsalaiselle Fagerlid Industrier AB:lle. Se osti myös Lapuan Saha Oy:n 1997 mutta ajautui konkurssiin. Aureskosken toimintaa jatkettiin konkurssipesän lukuun kunnes laitoksen osti UPM-Kymmene vuonna 2000. Vuonna 2004 Aureskosken sahaustoiminta päättyi, mutta tiloissa alettiin jatkojalostaa muiden sahojen tuotteita. Tämäkin toiminta kuitenkin päättyi vuoden 2012 lopussa.
Aureskosken Jalostetehdas Oy

Huhtikuussa 2013 euralainen Tammiston Puu Oy osti Aureskosken tilat ja koneet ja käynnisti toiminnan uudelleen Aureskosken Jalostetehdas Oy:nä saman vuoden elokuussa. Tehtaassa kuivataan, höylätään ja pinnoitetaan noin 120 000 kuutiometriä sahatavaraa muun muassa ulkoverhoukseen ja sisustuspaneeleiksi. Siitä lähet puolet viedään Suomen ulkopuolelle, Euroopan maiden lisäksi myös Japaniin. Aureskosken Jalostetehdas Oy:n liikevaihto vuonna 2014 oli noin 1,8 miljoonaa euroa ja henkilöstömäärä 10.
Aiheesta muualla

Aureskoski Oy:n yhtiöhistoriaa Pörssitiedon nettisivulla
Luettelo Sanrion hahmoista

Luettelo Sanrion hahmoista on luettelo kaikista Sanrion suunnittelemista piirroshahmoista.